hvordan opbygger jeg den bedste kategori- og katalogstruktur?
med kategori og katalogstruktur menes den mappe-struktur, som du benytter på dit website. det kunne f.eks. være noget i retning af:
www.ditdomain.dk
www.ditdomain.dk/shop/
www.ditdomain.dk/shop/vaskemaskiner/
www.ditdomain.dk/shop/hvidevarer/vaskemaskiner/
www.ditdomain.dk/blog/
www.ditdomain.dk/forum/
nedenfor følger nogle simple tips, som jeg kan anbefale at du bruger til at opbygge dine søgemaskinevenlige katalogstrukturer.

brug så få niveauer som muligt
jo dybere katalogstrukturerne er, jo mindre linkværdi fra domænets rod nedarves der. små websites med få sider har ofte slet ikke brug for nogen underkategorier.
sørg for en kort samlet url længde
hold øje med at den samlede længde af dine url’er ikke bliver for lang.
hold en konsekvent struktur
hvis du f.eks. har dine danske sider under /dk/ og de tyske under /de/, så skal alle de respektive sprogsider ligge der.
brug kun katalogniveauer og navne der giver mening
nogen gange indsætter teknikere af tekniske årsager kataloger, som ingen mening giver for hverken brugere eller søgemaskiner. f.eks. /web/, /cms/ eller noget endnu mere vrøvlet. bed dem om at fjerne disse niveauer. påstår de at det kan man ikke så pres dem lidt. forklar dem at url’en er en del af din kommunikation med brugerne (og søgemaskinerne), og at det derfor er vigtigt at det der står giver mening for dem.